section_heading: Jemen 1960-ih
paragraph_text: Nakon tog napada proglašeno je izvanredno stanje, koje praktički nije ukinuto do 1967. U siječnju 1964., britanska vojska prebacila je težište svoje borbe u Planine Radfan, pogranično područje prema Sjevernom Jemenu, nastojeći presjeći veze gerilaca s egipatskim snagama u Sjevernom Jemenu. Do listopada mjeseca uspjeli su u svojoj namjeri, ali je tad Nacionalni oslobodilački front prebacio svoju aktivnost na bombaške napade na vojnike i policajce izvan dužnosti, po Jemenskim gradovima.